पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश भाजपा ने दिल्ली सरकार पर वैक्सीनेशन अभियान में दिल्ली सरकार पर ओछी राजनीति करने का आरोप लगाया है। दिल्ली विधानसभा में विपक्ष के नेता रामवीर सिंह बिधूड़ी ने आरोप लगाया है कि दिल्लीवालों को जल्दी से जल्दी वैक्सीन लगाने की बजाय दिल्ली सरकार ओछी राजनीति कर रही है। कोरोना महामारी के इस दौर में भी अरविंद केजरीवाल सरकार महामारी से लड़ने की बजाय भाजपा से राजनीति करने में जुटी हुई है। बिधूड़ी ने कहा है कि मुख्यमंत्री अरविंद केजरीवाल ने कहा था कि अगर केंद्र सरकार वैक्सीन मुहैया करा दे तो हम पूरी दिल्ली को एक महीने में वैक्सीन लगा देंगे।
उन्होंने यह भी दावा किया था कि हम घर-घर जाकर लोगों को टीका लगाएंगे। अब यह एक महीने का वादा तीन महीने में बदल गया है लेकिन जिस तरह से दिल्ली सरकार काम कर रही है, उसे देखते हुए तो लगता है कि उसका लक्ष्य दिल्ली को वैक्सीन लगाना नहीं बल्कि भाजपा के साथ अपनी प्रतिद्वंद्विता को ही पूरा करना है। आप सरकार ने यह कोशिश की है कि जिन क्षेत्रों में भाजपा विधायक हैं, वहां केंद्र न खोले जाएं। लक्ष्मी नगर और गांधी नगर विधानसभा क्षेत्र इसके साफ उदाहरण हैं। आप सरकार ने जानबूझ कर इन इलाकों को छोड़ दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn